OpenLLM-France/wikimedia huggingface dataset:
# Fraternitat reialista

La Fraternitat reialista o Lliga monàrquica va ser una lliga de nobles i part de les viles reials del Regne de València i d'Aragó que s'havia format en defensa de Pere el Cerimoniós davant la constitució de la Unió de València i la Unió d'Aragó.

## La Fraternitat al Regne de València

El centre visible de la Fraternitat al Regne de València va ser la ciutat de Xàtiva que contava amb un militar de primer ordre en les seues files, en Pere de Xèrica i de Llúria. De fet ja en 1347 el governador de Xàtiva Gilabert de Centelles organitzà la seua host per unir-la amb altres terços reialistes per poder fer front als unionistes. També es constituïren com a aliats del monarca Vila-real i Borriana, aquesta darrera més tard seria recompensada pel Pere el Cerimoniós amb tres corones sobre l'ensenya municipal per la seua fidelitat i també Morella, tot i els dubtes inicials, i amb discordància amb moltes de les seues aldees, que s'alià finalment amb els posicionaments de la Fraternitat valenciana, mentre Oriola i Alacant, tot i formar part dels senyorius de l'infant Ferran, germanastre de Pere el Cerimoniós i aliat dels unionistes, restaren finalment també fidels al monarca.
Una vegada constituïts els dos bàndols i tot i les tardanes ofertes de diàleg realitzades pel rei, que van ser rebutjades, el conflicte armat va resultar inevitable, pel què, després de la proclamació de la Unió, es van iniciar els preparatius militars i, en desembre de 1347, va estallar la guerra. Aquests inicialment es decantà a favor dels unionistes, després de la seua victòria a les batalles de la Pobla Llarga i Bétera, però finalment va finalitzar amb la victòria de la Fraternitat valenciana a la batalla de Mislata. Una vegada acabada la guerra, Pere el Cerimoniós va imposar a les viles rebels, en compensació per la seua afrenta, a pagar forts tributs al monarca.

## La Fraternitat al Regne d'Aragó

El febrer de 1348 diverses viles reialistes aragoneses com Terol, Daroca, Calataiud i Tarassona organitzen la Fraternitat per primera vegada amb un contingent de les seues hosts per fer front als unionistes aragonesos que tenien el suport d'Osca, Barbastre, Jaca i Saragossa. Les tropes reialistes de la Fraternitat aragonesa van dirigir-se cap al seu enfrontament, vigilants de la no intervenció dels unionistes valencians, on derrotarien als unionistes aragonesos definitivament en la batalla d'Épila.

## Referències

* ↑ Ferrer i Mallol, Maria Teresa «Causes i antecedents de la guerra dels dos Peres». Butlletí de la Societat Castellonenca de Cultura, Octubre-Desembre 1987, pàg. 445-508.
* ↑ García Marsilla, Juan Vicente «La génesis de la fiscalidad municipal en la ciudad de Valencia (1238-1366)». Revista d'Història Medieval 7, 1996, pàg. 149-170.
* ↑ Sarasa Sánchez, Esteban «Pedro el Cerimonioso y la aristocrácia aragonesa». Pere el Cerimoniós i la seva època. Institució Milà i Fontanals, 2009, pàg. 33-46.
# Francesc Arnau i Cortina

Francesc Arnau i Cortina (Hostalric, Selva, 2 d'abril de 1889 - Perpinyà, 14 de març de 1974) fou un comerciant i polític català. Va néixer el 2 abril 1889 a Hostalric, on els seus pares tenien un comerç de roba. Molt bon alumne a l'escola pública del poble i malgrat que el mestre intentà que continuï a estudiar, els seus pares l'envien a 14 anys d'aprenent en una casa comercial de Barcelona. Durant l'aprenentatge va entrar a l'associació Obrera nacionalista de Gràcia i comença col·laboracions a la revista de l'entitat Renaixament. S'interessa a tots els moviments artístics que es desenvolupen a Barcelona: orfeons, sardana, teatre, poesia i literatura. És l'època del Quatre Gats, Papitu, la revista Joventut, etc. Des del 1919 es va establir a Malgrat, on es dedicà al comerç tèxtil i va fer conferències. A les eleccions municipals de 1930 fou escollit regidor de Malgrat quan es proclamà la República en fou escollit alcalde. El 1931 s'afilià a ERC, partit amb el qual fou elegit diputat per Girona a les eleccions al Parlament de Catalunya de 1932. Constituït el Parlament, Carles Pi i Sunyer, el conseller primer va designar Francesc Arnau a les presidències de Llei Municipal i de Governació. Fou un dels ponents de la Llei de Règim Local de 1934. El novembre de 1936 dimití de l'alcaldia en desacord amb la política municipal republicana durant la guerra civil espanyola. Aleshores fou nomenat vicepresident de la Comissió Reguladora de Preus de la Generalitat de Catalunya.
En acabar el conflicte va marxar a Perpinyà. El 1939 es va establir a Prada de Conflent, on va mantenir contacte amb intel·lectuals exiliats com Pompeu Fabra i Pau Casals.

## Referències

* Ramón Garriga-Marquès Francesc Arnau i Cortina, 1889-1974. Barcelona : Borràs, D.L. 1990

## Enllaços externs

* «Francesc Arnau i Cortina». Gran Enciclopèdia Catalana. Barcelona: Grup Enciclopèdia Catalana.
* El batlle Francesc Arnau rep el president Francesc Macià a l'ajuntament de Malgrat de Mar (visita oficial 1934)Francesc Arnau a memòriaesquerra.cat
# Força Marítima d'Autodefensa del Japó

La Força Marítima d'Autodefensa (en japonès: 海上自衛隊) (en romaji: Kaijōjieitai) és la branca naval de les Forces d'Autodefensa del Japó, formada amb armament defensiu per la lluita antisubmarina. Els seus principals objectius són el control de les rutes navals i la patrulla de les aigües territorials japoneses.

## Efectius

El 2013 disposava de prop de 45,500 efectius, 18 submarins, 3 portahelicòpters, 3 vaixells d'assalt amfibi, 45 destructors i fragates, 29 minadors i dragamines, 6 patrulleres, 6 vaixells d'entrenament, 5 vaixells d'aprovisionament logístic, 17 vaixells de suport, 188 avions i 167 helicòpters.

## Flota
### Destructors portahelicòpters (DDH)

* Clase Hyūga (2 en servei) de 19,000 tones.
* Clase Izumo (1 en servei) de 27,000 tones.

### Destructors llança-míssils (DDG)

* Clase Atago (2 en servei)
* Clase Kongō (4 en servei)
* Clase Hatakaze (2 en servei)

### Destructors (DD)

* Clase Takanami (5 en servei)
* Clase Murasame (9 en servei)
* Clase Asagiri (8 en servei)
* Clase Hatsuyuki (3 en servei)
* Clase Akizuki (4 en servei)
* Clase Shirane (2 en servei)

### Destructors d'escorta (DE)

* Clase Abukuma (6 en servei)

### Submarins (SS)

* Clase Sōryū (5 en servei)
* Clase Oyashio (11 en servei)

### Submarins d'entrenament (TSS)

* Clase Harushio (2 en servei)

### Forces de desembarcament

* Clase Osumi (3 en servei), vaixell d'assalt amfibi.
* Clase Yusotei (2 en servei)
* LCAC (6 en servei)

### Dragamines

* Clase Yaeyama (3 en servei)
* Clase Hirashima (3 en servei)
* Clase Sugashima (12 en servei)
* Clase Uwajima (5 en servei)
* Clase Uraga (2 en servei)
* Clase Enoshima (2 en servei)
* Clase Ieshima (2 en servei)

### Patrulleres

* Clase Hayabusa (6 en servei)

### Trencaglaç

* Clase Shirase (1 en servei)

## Vegeu també

* Forces d'Autodefensa del Japó
* Marina Imperial Japonesa
* Exèrcit Imperial Japonès
* Força terrestre d'autodefensa del Japó
* Força Aèria d'Autodefensa del Japó

## Enllaços externs

* Pàgina web de la Força Marítima d'Autodefensa del Japó (anglès) (japonès)
* Canal a Youtube de la Força Marítima d'Autodefensa del Japó (japonès)
* Ministeri de Defensa del Japó (anglès) (japonès)
# Frontó Adarraga

El Frontó Adarraga és el frontó de capçalera a Logronyo. El frontó forma part del complex esportiu del mateix nom a la capital riojana. Fou inaugurat el 24 de setembre de 1964 per l'ajuntament de la ciutat. És un frontó curt de 35'8m de llarg per 11m d'ample, apte doncs per a jugar partides de pilota a mà o de pala curta, amb capacitat per a fins a 1.518 persones. Rep sovint partides de campionats professionals, i, a més, és seu del Trofeu de Sant Mateu.

## Referències

* ↑ bermemar.com De ‘la nada’ al ‘Adarraga’, consultat abril de 2016

## Enllaços externs

* Fitxa del Frontó Adarraga Arxivat 2005-03-06 a Wayback Machine.
# Allen Toussaint

Allen Toussaint (Gert Town, Louisiana, Estats Units, 14 de gener de 1938―Madrid, Espanya, 10 de novembre de 2015) va ser un cantant, pianista, compositor i productor musical estatunidenc, figura influent en el Rhythm and blues, i establert durant tota la seva carrera a la ciutat de Nova Orleans.

## Discografia
### Àlbums

* The Wild Sound of New Orleans (1958)
* Toussaint (1971)
* Life, Love And Faith (1972)
* Southern Nights (1975)
* Motion (1978)
* The Allen Toussaint Collection (1991)
* The Wild Sound of New Orleans: The Complete 'Tousan' Sessions (1994)
* From a Whisper to a Scream (1995)
* Connected (1996)
* A New Orleans Christmas (1997)
* A Taste Of New Orleans (1999)
* Finger Poppin' & Stompin' Feet (2002)
* The Complete Warner Bros. Recordings (2005)
* I Believe To My Soul (2005)
* The River in Reverse (amb Elvis Costello, 2006)
* The Bright Mississippi (2009)

## Guardons
### Nominacions

* 2014: Grammy al millor àlbum d'americana

## Referències

* ↑ «Mor el músic Allen Toussaint a Madrid després d'actuar en el Teatre Lara.» El Mundo. Consultat el 10 de novembre de 2015.
# Bailey Bass

Bailey Bass (18 de juny de 2003) és una actriu estatunidenca. És coneguda pels seus papers com Tsireya a les pel·lícules Avatar i Claudia a Entrevista amb el vampir.
Va néixer a Nashville, Tennessee, però va créixer en un "barri predominantment rus" a Brooklyn, Nova York. El seu pare és negre i la seua mare és russa de Belarús.
El seu primer paper d'actuació va ser un anunci de My Little Pony quan tenia 5 anys i mig. El 2014 va aparéixer a la pel·lícula Moon and Sun. Va protagonitzar la pel·lícula original de BET A Jenkins Family Christmas del 2021 i la pel·lícula de televisió Psycho Sweet 16 el 2022.
El 2017, Bass va ser elegida per interpretar a Tsireya, una jove Na'vi del clan Metkayina, a les seqüeles d'Avatar de James Cameron. Al principi, Tsireya va ser descrita com "la jove Neytiri de l'oceà", probablement en referència als seus estatus com a filles dels líders dels seus respectius clans. Va interpretar el paper a Avatar: El sentit de l'aigua el 2022 i està previst que el reprenga dues seqüeles addicionals que s'estrenaran el 2024 i el 2026.

## Referències

* ↑ «‘Interview With The Vampire’: Bailey Bass To Play Claudia In AMC Series Based On Anne Rice’s Book».
* ↑ «'Avatar' Star Bailey Bass Finds Inspiration In Family, Friends, And Bingeing 'Game Of Thrones'». Arxivat de l'original el 4 de juny 2023.
* ↑ «Exclusive: 'Interview With The Vampire' Star Bailey Bass Reveals How Character Helped Her Connect with her Roots».
* ↑ «'Avatar' Star Bailey Bass Finds Inspiration In Family, Friends, And Bingeing 'Game Of Thrones'». Arxivat de l'original el 4 de juny 2023.
* ↑ «‘Avatar’ Sequels: First Images Of Cast Revealed».
# Dipturus argentinensis

Dipturus argentinensis és una espècie de peix de la família dels raids i de l'ordre dels raïformes.

## Morfologia

* Els mascles poden assolir 93,5 cm de longitud total.

## Hàbitat

És un peix marí, de clima temperat (6 °C-9 °C) i bentopelàgic que viu entre 87-142 m de fondària.

## Distribució geogràfica

Es troba a l'oceà Atlàntic sud-occidental: la Patagònia (l'Argentina).

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
* ↑ Díaz de Astarloa, J.M.D., E. Mabragaña, R. Hanner & D.E. Figueroa. 2008. Morphological and molecular evidence for a new species of longnose skate (Rajiformes: Rajidae: Dipturus) from Argentinean waters based on DNA barcoding. Zootaxa, 1921: 35–46.
* 1 2 3 4 FishBase (anglès)

## Enllaços externs

* AQUATAB
# Fundació Konrad Adenauer

La Konrad-Adenauer-Stiftung i.V. (Fundació Konrad Adenauer, KAS) és una fundació política creada el 1955 per la Unió Demòcrata Cristiana d'Alemanya per fomentar a nivell mundial els ideals democristians i socialcristians. Té la seu central a Sankt Augustin, prop de Bonn, tot i que disposa de 78 oficines i és present a més de 100 països. És membre del Centre for European Studies, el think tank oficial del European People's Party (EPP).
Successora de la Societat de Formació Política Demòcrata Cristiana, fundada el 1956, des de 1964 adquireix el nom del primer Canceller Federal d'Alemanya Konrad Adenauer.
El 2017 va fer un informe per reclamar una solució política per a Catalunya.

## Activitats

La KAS ofereix formació política, elabora bases científiques per a l'acció política, atorga beques, investiga la història de la democràcia cristiana, recolza el moviment d'unificació europea, promou l'enteniment internacional, i fomenta la cooperació en la política del desenvolupament.

## Finances

La fundació és finançada en gran part per fons estatals i dels lands alemanys. El seu pressupost el 2009 fou de 120 milions d'euros, on més d'un 95% provenia de fons públics.

## Presidents

* 1955–1958: Bruno Heck
* 1958–1964: Arnold Bergstraesser
* 1964–1968: Alfred Müller-Armack i Franz Thedieck
* 1968–1989: Bruno Heck
* 1989–1995: Bernhard Vogel
* 1995–2001: Günter Rinsche
* 2001–2009: Bernhard Vogel
* des de 2010: Hans-Gert Pöttering

## Premis

La Fundació organitzar un premi per a joves estudiants, nomenat en honor del polític del CDU Bruno Heck, així com un premi literari i un altre de periodisme.

## Vegeu també

* Fundació Rosa Luxemburg

## Referències

* ↑ «About Us». Konrad-Adenauer-Stiftung.
* ↑ «Image Brochure Mission: Democracy!» (PDf) p. 2. kas.de.
* ↑ «Konrad Adenauer Foundation». BMZ. Arxivat de l'original el 21 de setembre 2013. [Consulta: 15 abril 2013].
* ↑ Soler, Toni «‘Se hace camino al andar’». Ara.cat, 12-03-2017.
* ↑ «2010 Annual Report» (PDF). kas.de. Arxivat de l'original el 2016-03-06. [Consulta: 11 març 2017].
* ↑ «Funding». Konrad-Adenauer-Stiftung.
* ↑ vgl. Süddeutsche Zeitung 24. November 2009

## Bibliografia

* Hachette. Konrad Adenauer Mémoires 1945-1953, 1965.
* Editions des Béatitudes. Aux racines chrétiennes de l'Union européenne : Robert Schuman, Konrad Adenauer, Alcide De Gasperi, 2006. ISBN 978-2840242635.
* Ellipses Marketing. Konrad Adenauer, 2007. ISBN 978-2729836221.
* Editions L'Harmattan. Konrad Adenauer (1876-1967) : Chancelier allemand et promoteur de l'Europe, 2007. ISBN 978-2296030022.
# Fuego (àlbum d'Estopa)

Foc és el desè disc del duo català de rumba/rock, Estopa, amb el qual celebren el seu 20è aniversari. Aquest disc es va promocionar amb la Gira Fuego.
El disc va ser publicat el 18 d'octubre del 2019. Abans d'aquest any, al maig, juny i setembre van publicar els senzills «Fuego», «L'última línia», «Yo no estoy loco» i «Atrapado», respectivament.

## Posició en llistes

| Llistes (2019) | Millor posició |
| Espanya (PROMUSICAE) | 1 |

## Certificacions

| País | Organisme certificador | Certificació | Vendes certificades | Ref |
| Espanya | PROMUSICAE | Or | 20.000 | |

## Referències

* ↑ «PROMUSICAE - Semana 43 - 2019». Productores de Música de España. [Consulta: 5 juny 2021].
* ↑ «Estopa - Fuego». Productores de Música de España. [Consulta: 5 juny 2021].

## Enllaços externs

* Web oficial d'Estopa.
# Félix Bonfils

Félix Bonfils (Sent Ipolit, França, 8 de març de 1831 - Alès, França, 9 d'abril de 1885) fou un fotògraf francès. El 1867 va fundar un estudi fotogràfic a Beirut, Líban, d'on en sortí una abundant documentació fotogràfica sobre Egipte i l'Orient Mitjà a la fi del segle xix fins a principis del segle xx. Aquestes fotografies foren àmpliament distribuïdes.

## Biografia

Félix Bonfils començà sent un enquadernador de llibres a Sent Ipolit. El 1867 viatjà amb la seva família a Beirut, on hi fundà l'estudi fotogràfic Maison Bonfils, que el 1878 anomenaria F. Bonfils et Cie.
Bonfils desenvolupà la seva carrera de fotògraf a diferents països: Líban, Egipte, Palestina, Síria i Grècia, i a partir de 1876 a Constantinoble.
Des de la seva arribada al Líban es mostrà molt actiu: el seu catàleg fa menció de més de 15.000 positius a principis dels anys 1870, realitzats a partir de 200 negatius i 9.000 imatges estereoscòpiques.
Les seves obres es feren famosos gràcies als turistes procedents de l'Orient Mitjà, els quals s'emportaven les fotografies com a souvenirs. Les imatges podien ser comprades per unitat o bé en àlbums.
Aquestes fotografies es produïen a l'estudi, tot i que de vegades eren obra del seu fill Adrien o dels treballadors de l'estudi.
El 1878, Bonfils tornà a Alès, on hi obrí un altre estudi cap al 1881. No obstant, l'estudi de Beirut no tancà, sinó que continuà en marxa gràcies a l'esforç de la seva dona Lídia i del seu fill, fins que un incendi el destruí, el 1905.

## Publicacions

* Architecture antique : Égypte, Grèce, Asie Mineure (1872).
* Catalogue de vues photographiques de l'Orient (1876).
* Souvenirs d'Orient (1877-1878), un àlbum en cinc volums de llocs remarcables de l'Orient Mitjà. Cada volum es compon d'una quarantena de fotografies enganxades acompanyades d'una nota detallada al costat. Va merèixer una medalla per la seva publicació presentada a l'Exposició Universal de París de 1878.
* 1878 : Albums photographiques des monuments et des sites les plus célèbres de l'Orient (1878).
* Souvenir de Jerusalem (1880).
* Nazareth et ses environs (1894).

## Enllaços externs

* Presentació de Félix Bonfils al web de la Biblioteca Nacional Francesa.
* Voyage en Orient, exposició virtual al web de la BNF.
* Més de 200 fotografies de Félix Bonfils consultables a la secció « Bibliothèque numérique » de l'Institut national d'histoire de l'art (INHA).
# Gai Cosconi (desambiguació)

Gai Cosconi (desambiguació) és el nom dels següents personatges:
* Gai Cosconi, militar romà. Pretor el 89aC. Procònsol d'Il·liria el 79aC
* Gai Cosconi, magistrat romà. Tribú de la plebs el 59aC, edil curul el 57aC, jutge el 56aC i posteriorment edil altra volta
* Gai Cosconi, magistrat romà. Pretor el 63aC, procònsol de la Hispania Ulterior el 62aC. Morí el 59aC
* Gai Cosconi Calidià, orador romà
# Gabriel Popescu

Gabriel Popescu (Craiova, 25 de desembre de 1973) és un exfutbolista romanès, que jugava de migcampista.
Va iniciar la seua carrera a l'Electroputere i a l'Iniversitatea, ambdós de la seua ciutat natal. El 1997 marxa a la lliga espanyola, fitxat per la UD Salamanca. Fa un bon paper i és traspassat al València CF, amb qui juga 25 partits (només 5 de titular). Amb els valencians guanya la Copa del Rei. No té continuïtat amb l'equip i passa al CD Numancia, on tampoc juga massa.
A mitjans de la temporada 99/00 retorna al seu país, per jugar amb el Dinamo de Bucarest. Posteriorment militaria al National. Popescu viuria dues breus experiències asiàtiques, al Suwon Samsung Bluewings i al JEF United Ichihara Chiba.
Seria 14 vegades internacional amb Romania, tot marcant un gol. Va formar part del combinat del seu país que va acudir al Mundial de 1998.
# Gamarús del pare David

El gamarús del pare David (Strix uralensis davidi) és un tàxon d'ocell de la família dels estrígids (Strigidae) A que habita els boscos de les muntanyes del centre de la Xina. Actualment és considerat una subespècie del gamarús dels Urals

## Taxonomia

Anteriorment aquest tàxon era considerat una espècie de ple dret pel Congrés Ornitològic Internacional, però en la seva llista mundial d'ocells (versió 12.2, gener 2022) fou degradat al rang de subespècie del gamarús dels Urals (Strix uralensis) al demostrar-se un ampli solapament en acústica i plomatge. Aquest criteri ja era seguit pel Handook of the Birds of the World i la quarta versió de la BirdLife International Checklist of the birds of the world (Desembre 2019).

## Referències

* ↑ «Gamarús del pare David». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 263. ISBN 978-84-16728-37-4.
* ↑ «Species Updates IOC Version 12.2» (en anglès). Congrés Ornitològic Internacional, 01-07-2022. [Consulta: 27 febrer 2023].
# Fukomys damarensis

Fukomys damarensis és una espècie de mamífer rosegador de la família de les rates talp. Viu a Botswana, Namíbia, Sud-àfrica, Zàmbia i Zimbàbue. Es tracta d'un animal eusocial de vida subterrània que viu en colònies de setze exemplars de mitjana. Els seus hàbitats naturals són els arbustars, matollars i sabanes de tipus semiàrid. És una espècie en risc mínim, és a dir, no sembla que hi hagi cap amenaça significativa per a la seva supervivència. Originalment fou descrita com a espècie del gènere Cryptomys.

## Referències

* ↑ Maree, S.; Faulkes, C. Fukomys damarensis. UICN 2008. Llista Vermella d'espècies amenaçades de la UICN, edició 2008, consultada el 29 desembre 2014.
# Gemas

Gemas (金马士) fou un estat de Negeri Sembilan amb capital a la ciutat de Gemas, prop de la frontera oriental del modern estat de Negeri Sembilan.
L'estat es va formar per la unió dels estats de Gemencheh i de Jelai (Inas) al segle xix. Al segle xx l'estat fou absorbit pel veí estat de Tampin i el 1980 es va formar formar el districte de Tampin dins de Negeri Sembilan.
Viccionari
# Glaçó

* Per a altres significats, vegeu «Panna de glaç».
Els glaçons (gal·licisme) o terrossos de gel són trossos de gel amb la forma aproximada de cubs que convencionalment es fan servir en les begudes per tal de refredar-les. Sovint es prefereixen els glaçons respecte al gel triturat perquè es fonen més lentament. Posats en les begudes es diuen que estan "on the rocks."
Els glaçons es fan de manera domèstica omplint una safata amb compartiment amb aigua i posant-la al congelador. Alguns congeladors els produeixen de manera automàtica.
Els glaçons produïts comercialment de vegades són cilíndrics i a diferència dels fets a casa, són totalment clars sense el nucli nebulós que presenten els casolans. Aquest nucli nebulós és perquè l'aigua s'ha congelat ràpidament o quan l'aigua té, relativament, molts sòlids dissolts.
Es considera que el creador del glaçó va ser John Gorrie qui construí un refrigerador l'any 1844 amb el propòsit de refredar l'aire.

## Enllaços externs

* Hot water can freeze faster than cold water Arxivat 2010-08-17 a Wayback Machine.